# SMPlayer - Gyakran Ismételt Kérdések

1. Néha azt olvasom SMPlayer, máskor MPlayer, mik ezek? Ugyan azok?
2. DVD menük, hol vannak?
3. Kimeneti meghajtók (directx, xv, x11, gl, alsa, oss...) mik ezek? Melyik a legjobb?
4. Pillanatképet próbálok készíteni, de az opció tiltva van, miért?
5. Hangsávot próbálok váltani, de nem működik, a hang ugyanaz marad. Meg kell állítanom a videót és újra elindítani, hogy megváltozzon. Miért?
6. Hogyan tudom megváltoztatni a gyorsgombokat?
7. Olvastam valamit a Qt-ről, mi az?
8. Némely videó formátumnál csak hangot kapok, képet nem. Miért? Valamilyen kodekre van szükségem?
9. Mi a különbség a Megnyitás -> Bezár és a Megnyitás -> Kilépés között? Ugyanazt csinálják?
10. Hogyan tudok audio CD-t lejátszani?
11. Hol a könyvjelző?
12. Megpróbálok lejátszani egy fájlt, de semmi sem történik. Miért?
13. Lesz hozzáadva TV támogatás?
14. Sok menü opciótól egy pillanatra elsötétül a videó. Miért?
15. Az SMPlayer összeomlott, de a hang nem állt meg, miért?
16. Ha egy lejátszási listát játszok le, mikor egy fájl véget ér az SMPlayer nem lép automatikusan a következőre, miért?
17. Melyik MPlayer verzió a javasolt?
18. A feliratokat a fekete csíkokban szeretném látni a kép helyett, hogyan lehetséges?
19. A feliratokat a fekete csíkokban szeretném látni MINDEN videónál, lehetséges?
20. (Windows) A videó csak az első monitoron látható a másodikon nem, miért?
21. A képernyővédő nem kapcsol ki, miért?
22. A hangerő túl magas a videók elején, hogyan lehet ezen segíteni?
23. (Windows) Windows Vistát használok és minden videó lejátszásakor letiltódik az Aero felület, miért?
24. Hol a konfigurációs fájl?

1. Néha azt olvasom SMPlayer, máskor MPlayer, mik ezek? Ugyan azok?

   Nem, két különböző alkalmazás. Az MPlayer egy multimédia lejátszó, amelyet eredetileg linuxra fejlesztettek, majd más operációs rendszerekre is portolták. Nagyon jó, majdnem mindent lejátszik, például sok szűrője van és így tovább. De a legtöbb felhasználónak nehezére esik használni.

   Szerencsére az MPlayer együtt tud működni más alkalmazásokkal (a videó ablak beágyazható a másik alkalmazás felületébe, engedelmeskedik az alkalmazás által küldött parancsoknak). Így az SMPlayer csak egy felület, ami valójában az MPlayert használja a videók lejátszásához.

   Az SMPlayer az ablak, amit lát, a menük a beállítások párbeszédablak... (továbbá más dolgok, amiket nem lát, mint az MPlayert vezérlő funkciók). De az SMPlayer semmit sem tud a fájlok lejátszásáról. Azt sem tudja mi az a kodek. Ellenben az MPlayer megnyitja a fájlokat, dekódolja őket, megjeleníti a videót és lejátssza a hangot. A feliratokat is az MPlayer olvassa be, dolgozza fel és jeleníti meg a képernyőn.

2. DVD menük, hol vannak?

   Jelenleg az SMPlayer nem támogatja a DVD menüket... de fejlesztés alatt van. Minden esetre még ha nincsenek is DVD menük, akkor is kiválaszthatja a kívánt címet, fejezetet, hangsávot, feliratot... az SMPlayer menüjében.

3. Kimeneti meghajtók (directx, xv, x11, gl, alsa, oss...) mik ezek? Melyik a legjobb?

   Az MPlayernek számos kimeneti meghajtója van, videó és hang számára. Az SMPlayer lehetővé teszi, hogy kiválassza a használni kívántat közülük (Beállítások -> Általános -> Videó/Hang).

   A videóhoz ajánlott az xv (linux) vagy a directx (windows) használata. Hardveres gyorsítást használnak és a legjobb teljesítményt nyújtják. A directx hátránya Windows Vista használók számára, hogy letiltja az Aero felületet.

   Az x11 és directx:noaccel hardveres gyorsítás nélküli meghajtók. A legrosszabb teljesítményt nyújtják. Továbbá a directx:noaccel rossz minőségű teljes képernyős módban.

   A gl és gl2 a videókártya 3D gyorsítását használják. Jobb teljesítményt nyújtanak mint a directx:noaccel és x11, de nem annyira mint a directx vagy az xv. A gl/gl2 hasznos lehet Windows Vistát használóknak.

   A hanghoz linux alatt általában oss vagy alsa ajánlott. Az esd vagy arts jobban terhelik a CPU-t.

   Windowsban a hang meghajtók a dsound és a win32. Azt olvastam, hogy a dsound néha audió-videó szinkron problémát okozhat. Ha ilyen problémát észlel, próbálja meg a win32-t helyette.

   Más meghajtók lehetővé teszik a videó elmentését képfájlokba vagy a hang lemezre írását. ezeket a meghajtókat az SMPlayer nem támogatja hivatalosan. Csak akkor használja ezeket, ha tudja, mit csinál.

4. Pillanatképet próbálok készíteni de az opció tiltva van, miért?

   Nem választott ki könyvtárat a pillanatképek tárolására. Tegye meg a Beállítások -> Általános-ban, és a pillanatkép opció engedélyezve lesz.

5. Hangsávot próbálok váltani, de nem működik, a hang ugyanaz marad. Meg kell állítanom a videót és újra elindítani hogy megváltozzon. Miért?

   Némely formátum esetén (mint pl. mp4 vagy ogm), az MPlayer nem tud hangsávot váltani futás közben. A "Gyors hangsávváltás" opció tiltásával (Beállítások -> Teljesítmény) képes lesz hangsávot váltani ezekben a formátumokban.

6. Hogyan tudom megváltoztatni a gyorsgombokat?

   Beállítások -> Billentyűzet és egér. Megváltoztathatja a legtöbb gomb hozzárendelést.

7. Olvastam valamit a Qt-ről, mi az?

   Az SMPlayer fejlesztése a Qt használatával történik, ami egy C++ könyvtár amely lehetővé teszi a többplatformos fejlesztést. Ugyanaz a forráskód fordítható Windows, Linux és Mac OS rendszereken. További információ: http://trolltech.com/products/qt

8. Némely videó formátumnál csak hangot kapok, képet nem. Miért? Valamilyen kodekre van szükségem?

   Az MPlayer a legtöbb gyakori formátumot alapból le tudja játszani. De a natívan még nem támogatott kodekekhez szükséges egy bináris kodekcsomag telepítésére. Beszerezheti az MPlayer letöltési oldalról.

   Windowson telepítse a kodekeket az mplayer/codecs alkönyvtárba. Linuxon a csomag hagyományos csomagként is elérhető lehet, talán w32codecs vagy valami hasonló néven.

9. Mi a különbség a Megnyitás -> Bezár és a Megnyitás -> Kilépés között? Ugyanazt csinálják?

   Ha a "Tálcaikon megjelenítése" (az Opciók menüben) nincs bekapcsolva, akkor igen, a két opció ugyanazt csinálja: kilépnek az alkalmazásból.

   De ha az az opció be van kapcsolva, akkor a Megnyitás -> Bezár csak elrejti az alkalmazást (és leállítja az aktuális fájlt), de az SMPlayer tovább fut. Megnyitás -> Kilépés valóban kilép az alkalmazásból, függetlenül attól, hogy a tálcaikon engedélyezve van-e.

10. Hogyan tudok audio CD-t lejátszani?

    Audio CD támogatás a 0.5.18 verzióban lett hozzáadva.

    Windows alatt még nem lehetséges audio CDk lejátszása.

11. Hol a könyvjelző?

    Még nincs megvalósítva.

12. Megpróbálok lejátszani egy fájlt, de semmi sem történik. Miért?

    Valószínűleg az MPlayer nem tudta lejátszani a fájlt. Nyissa meg az MPlayer (Opciók -> Naplók megjelenítése -> MPlayer), valószínűleg megtalálja a hibaüzenetet az utolsó sorokban.

    Windowson elég gyakori hogy egyes MPlayer buildek nem működnek, mert az olyan funkciók támogatása nélkül lettek fordítva amelyeket az SMPlayer használni próbál. A hibaüzenet segíthet. ha a gyorsítótárral kapcsolatos, próbálja meg letiltani a Beállítások -> Teljesítmény-ben. Ha a fontconfiggal kapcsolatos, próbáljon egy ttf betűkészletet használni rendszer betűkészlet helyett.

13. Lesz hozzáadva TV támogatás?

    Jó lenne, de egyelőre nincs TV támogatás tervbe véve. Jelenleg nincs TV kártyám, így nem tudom megvalósítani.

14. Sok menü opciótól egy pillanatra elsötétül a videó. Miért?

    Némely opció az MPlayer folyamat megállítását és új paraméterekkel való elindítását igényli. Emiatt szakad meg a lejátszás egy pillanatra.

15. Az SMPlayer összeomlott, de a hang nem állt meg, miért?

    Az SMPlayer összeomlott, de az MPlayer még mindig fut. Állítsa le az MPlayer folyamatot a feladatkezelőben.

    Mindenesetre, ha az SMPlayer összeomlik az komoly hiba, amit ki kell javítani. Jelentse.

16. Ha egy lejátszási listát játszok le, mikor egy fájl véget ér az SMPlayer nem lép automatikusan a következőre, miért?

    Használjon legalább SMPlayer 0.6.5 és MPlayer SVN r28066 verziót.

17. Melyik MPlayer verzió a javasolt?

    Legalább az MPlayer SVN r25843 verziót ajánlom (2008-01-23-ról), bár egy frissebb SVN verzió jobb lenne.

    Az SMPlayer megpróbál a lehető legjobban együttműködni régebbi verziókkal, de néhány opció nem működhet.

18. A feliratokat a fekete csíkokban szeretném látni a kép helyett, hogyan lehetséges?

    Videó szűrők -> Fekete szegélyek hozzáadása

19. A feliratokat a fekete csíkokban szeretném látni MINDEN videónál, lehetséges?

    Hozzáadhat egy videó szűrőt mint pl. expand=:::::4/3 a Beállítások -> Bővített -> MPlayer opciók-ba.

    Más lehetőségek:

    - jelölje be a Fekete szegélyek hozzáadása teljes képernyős módban-t a Beállítások -> Általános -> Videó-ban
    - Adja hozzá az add_letterbox true-t a műveletek listája mezőbe a Beállítások -> Bővített-ben
20. (Windows) A videó csak az első monitoron látható a másodikon nem, miért?

    Amikor a directx videó meghajtót használja (Beállítások -> Általános -> Videó), a videó csak egy monitoron jeleníthető meg. Ha ehelyett a gl, gl2 vagy direct3d meghajtókat használja, a videó bármely monitoron megjeleníthető.

    Ha a directx-et szeretné használni, kiválaszthatja melyik képernyő jelenítse meg a videót a Videó -> Képernyő menüben.

21. A képernyővédő nem kapcsol ki, miért?

    Ha egy friss MPlayer verziót használ lehet hogy hozzá kell adnia egy ilyen sort a ~/.mplayer/config -ba:

    (gnome)

        heartbeat-cmd="gnome-screensaver-command -p &>/dev/null"

    (kde)

        heartbeat-cmd="dcop kdesktop KScreensaverIface enable false &>/dev/null && dcop kdesktop KScreensaverIface enable true &>/dev/null"

    Nézze meg az MPlayer manpage-et további információért.

22. A hangerő túl magas a videók elején, hogyan lehet ezen segíteni?

    Engedélyezze a Hangerő változtatása közvetlenül a lejátszás előtt opciót a Beállítások -> Általános -> Hang-ban.

    Ez az opció legalább MPlayer SVN r27872 verziót igényel.

23. (Windows) Windows Vistát használok és minden videó lejátszásakor letiltódik az Aero felület, miért?

    Ez akkor történik, ha a directx videó meghajtót használja (Beállítások -> Általános -> Videó). Megváltoztathatja gl, gl2 vagy direct3d valamelyikére.

24. Hol a konfigurációs fájl?

    Az SMPlayer két ini fájlt használ: smplayer.ini és smplayer_files.ini. Alapértelmezés szerint mindkettő a $HOME/.config/smplayer (Linux) vagy C:\Documents and Settings\felhasználó_neve\.smplayer (Windows XP) található.

    Megtalálhatja az SMPlayer naplóban (Opciók -> Naplók megjelenítése) is, keressen egy ilyen sort:

         * ini path: '/home/ricardo/.config/smplayer'

    Az smplayer.ini az SMPlayer beállításait tárolja, míg az smplayer_files.ini a lejátszott fájlok beállításait tárolja.